Gerda en Irvette jaag Olimpiese marathon-droomGerda Steyn (Foto: Sibonelo Ngcobo/African News Agency/ANA) Naguile kan vanaand om 23:00 naderskuif om Gerda Steyn en Irvette van Zyl se marathon-vordering by die Olimpiese Spele op TV dop te hou. Dit is dan 06:00 in Japan en die atlete sal ongetwyfeld dankbaar oor die wegspringtyd wees: Dit beloof om nóg ’n warm dag te wees en die kwik kan tot 33 °C styg. “Ek is gereed om my beste môre te gee; kom ons pak dit aan!” het ’n opgewonde Steyn op sosiale media gedeel. Die 31-jarige langasem is waarskynlik Suid-Afrika se laaste hoop op ’n medalje – sy het immers vroeër Colleen de Reuck se nasionale rekord van 2:26:35 (wat sy 25 jaar gelede in Berlyn opgestel het) tot 2:25:28 in die Toskaanse marathon verbeter. Irvette van Zyl. Foto: Facebook. Die twee marathon-atlete het saam by die einste Italiaanse wedloop vir die Spele gekwalifiseer, terwyl Van Zyl later die 50 km-wêreldrekord in Port Elizabeth met haar tyd van 3:04:23 verbeter het. “Om eerlik te wees; die prestasie is nog besig om in te sink. Maar vandag is ongetwyfeld ’n reusehoogtepunt in my hardloop-loopbaan, want verlede jaar – op 25 Mei – het ek ’n knieoperasie ondergaan en ek het gedink dat ek nooit daarvan sou terugbons nie,” het Van Zyl destyds ná haar spogvertoning gesê. Louis and Gideon supporting Irvette’s final touches for Sapporo @Tokyo2020 @TeamSA2020 @irv87 ???????? ???????? #marathontraining pic.twitter.com/PwvzgKq9h1 — LJ van Zyl (@ljvanzyl) July 8, 2021 Die groot vraag was toe egter of sy die spoednaald nog verder in die rooi kan druk. “Ek glo so,” was die onmiddellike antwoord. Kom ons hoop Suid-Afrika se twee marathon-sterre het inderdaad later voete van goud. Hulle beskik ongetwyfeld oor die talent en die fiksheid. Suid-Afrika is tans 42ste op die medaljepunteleer en nadat die 4×100 m-mansaflosspan gister die bal laat val het, lyk dit asof dit asof geen Suid-Afrikaanse man vanjaar op die podium sal staan nie; iets wat nog nie vantevore gebeur het nie. Here we go!!! ???????? Ready to run my heart out tomorrow!! My cup is overflowing with all the love and support! Thank you everyone!! Let’s do this!! #runandrunandrun #ofreakinlympics ! #teamsouthafrica pic.twitter.com/3H27DZnCNH — Gerda Steyn (@gerdarun) August 6, 2021